Offentliggørelse af en meddelelse om godkendelse af en standardændring af varespecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2020/C 44/09)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1)

MEDDELELSE OM GODKENDELSE AF EN STANDARDÆNDRING

»Anjou Villages«

Referencenummer: PDO-FR-A0493-AM01

Meddelelsesdato: 14. november 2019

BESKRIVELSE AF OG BEGRUNDELSE FOR DEN VEDTAGNE ÆNDRING

1. Geografisk område

Det geografiske område ændres som følger: »Alle etaper af produktionen finder sted i det geografiske område, hvis perimeter omfatter følgende kommuners område efter den officielle geokode fra 2018:

— Departementet Deux-Sèvres: Bouillé-Loretz og Val en Vignes (tidligere områder i de delegerede kommuner Bouillé-Saint-Paul og Cersay)

— Departementet Maine-et-Loire: Aubigné-sur-Layon, Beaulieu-sur-Layon, Bellevigne-en-Layon (tidligere områder i de delegerede kommuner Champ-sur-Layon, Faveraye-Mâchelles, Faye-d’Anjou, Rablay-sur-Layon og Thouarcé), Blaison-Saint-Sulpice (tidligere område i den delegerede kommune Blaison-Gohier), Bouchemaine, Brissac Loire Aubance (tidligere områder i de delegerede kommuner Charcé-Saint-Ellier-sur-Aubance og Coutures), Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (tidligere områder i de delegerede kommuner Chanzeaux, La Jumellière og Valanjou), Cléré-sur-Layon, Doué-en-Anjou (tidligere områder i de delegerede kommuner Brigné, Concourson-sur-Layon, Saint-Georges-sur-Layon og Les Verchers-sur-Layon), Ingrandes-Le Fresne sur Loire (tidligere område i den delegerede kommune Ingrandes), Lys-Haut-Layon (tidligere områder i de delegerede kommuner La Fosse-de-Tigné, Nueil-sur-Layon, Tancoigné, Tigné og Trémont), Mauges-sur-Loire (tidligere områder i de delegerede kommuner Mesnil-en-Vallée, Montjean-sur-Loire og La Pommeraye), Passavant-sur-Layon, La Possonnière, Rochefort-sur-Loire, Saint-Georges-sur-Loire, Saint-Germain-des-Prés, Savennières, Terranjou (tidligere områder i de delegerede kommuner Chavagnes, Martigné-Briand og Notre-Dame-d’Allençon), Tuffalun (den tidligere delegerede kommune Ambillou-Château) og Val-du-Layon (tidligere områder i de delegerede kommuner Saint-Aubin-de-Luigné og Saint-Lambert-du-Lattay).

Det kortmateriale, der viser det geografiske område, kan ses på webstedet for Institut national de l’origine et de la qualité.«

Redaktionel ændring: På den nye liste over de administrative enheder er der taget højde for sammenlægninger eller andre ændringer af det administrative område, som har fundet sted efter varespecifikationens godkendelse. For at øge retssikkerheden er denne liste opstillet på grundlag af den gældende version af den officielle geokode, som INSEE udgiver hvert år. Det geografiske områdes perimeter forbliver helt den samme.

Endelig nævnes det, at det kortmateriale, der viser det geografiske område, står til rådighed på INAO’s websted med henblik på bedre oplysning af offentligheden.

Som følge heraf ændres punkt 6 i enhedsdokumentet om det geografiske område.

2. Afgrænset parcelområde

I kapitel 1, punkt IV, nr. 2, i varespecifikationen indsættes ordene »og 19. januar 2017« efter ordene »5. september 2007«.

Formålet med denne ændring er at tilføje tidspunktet for den kompetente nationale myndigheds godkendelse af en ændring af det afgrænsede parcelområde inden for det geografiske produktionsområde. Med parcelafgrænsningen inden for det geografiske produktionsområde er det muligt at udpege de parceller, der egner sig til produktion af vin med den pågældende beskyttede oprindelsesbetegnelse.

Enhedsdokumentet berøres ikke af denne ændring.

3. Område i umiddelbar nærhed

I kapitel 1, afsnit IV, punkt 3, erstattes listen over kommuner med følgende:

— Departementet Deux-Sèvres: Argenton-l’Église, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars og Tourtenay

— Departementet Indre-et-Loire: Saint-Nicolas-de-Bourgueil

— Departementet Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (tidligere område i den delegerede kommune Anetz) og Vallet

— Departementet Maine-et-Loire: Allonnes, Angers, Antoigné, Artannes-sur-Thouet, Blaison-Saint-Sulpice (tidligere område i den delegerede kommune Saint-Sulpice), Brain-sur-Allonnes, Brézé, Brissac Loire Aubance (tidligere områder i de delegerede kommuner Alleuds, Brissac-Quincé, Chemellier, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital og Vauchrétien), Brossay, Cernusson, Chacé, Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (tidligere områder i de delegerede kommuner Doué-la-Fontaine, Forges, Meigné og Montfort), Épieds, Fontevraud-l’Abbaye, Les Garennes sur Loire (tidligere områder i de delegerede kommuner Juigné-sur-Loire og Saint-Jean-des-Mauvrets), Gennes-Val-de-Loire (tidligere områder i de delegerede kommuner Chênehutte-Trêves-Cunault, Gennes, Grézillé, Saint-Georges-des-Sept-Voies og Le Thoureil), Huillé, Jarzé Villages (tidligere område i den delegerede kommune Lué-en-Baugeois), Louresse-Rochemenier, Lys-Haut-Layon (tidligere områder i de delegerede kommuner Cerqueux-sous-Passavant og Vihiers), Mauges-sur-Loire (tidligere områder i de delegerede kommuner La Chapelle-Saint-Florent, Le Marillais, Saint-Florent-le-Vieil, Saint-Laurent-de-la-Plaine og Saint-Laurent-du-Mottay), Mazé-Milon (tidligere område i den delegerede kommune Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d’Anjou (tidligere områder i de delegerede kommuner Bouzillé, Champtoceaux, Drain, Landemont, Liré, Saint-Laurent-des-Autels og La Varenne), Parnay, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Soucelles, Soulaines-sur-Aubance, Souzay-Champigny, Tuffalun (tidligere områder i de delegerede kommuner Louerre og Noyant-la-Plaine), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (tidligere områder i de delegerede kommuner Pellouailles-les-Vignes og Saint-Sylvain-d’Anjou) og Villevêque

— Departementet Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay og Les Trois-Moutiers.

Dette gør det muligt at tage højde for de forskellige kommunesammenlægninger, der har fundet sted siden den sidste version af varespecifikationen. Perimeteren for området i umiddelbar nærhed forbliver helt den samme.

Som følge heraf ændres punkt 9 i enhedsdokumentet om de supplerende betingelser.

4. Landbrugsmiljøbestemmelse

I kapitel 1, afsnit IV, punkt 2, tilføjes følgende: »Et kontrolleret plantedække, som er spontant eller sået, er obligatorisk mellem rækkerne. Såfremt et sådant plantedække ikke forefindes, foretager vinavleren jordbearbejdning for at sikre kontrollen med den spontane vegetation eller begrunder brugen af produkter til biologisk bekæmpelse, som de offentlige myndigheder har godkendt til vindyrkning. Såfremt der anvendes biologisk ukrudtsbekæmpelse på en parcel, er det forbudt at anvende andre ukrudtsbekæmpelsesmidler.«

Denne ændring sker i tråd med den aktuelle udvikling i vinavlernes praksis til fremme af agroøkologien på hele vindyrkningsarealet i Anjou. Den afspejler det stadig større miljøhensyn i de tekniske produktionsmetoder. Ved at fremme et plantedække eller anvendelse af mekanisk ukrudtsbekæmpelse eller brugen af biologiske bekæmpelsesmidler bidrager ændringen til at reducere anvendelsen af kemisk ukrudtsbekæmpelse. Denne reduktion af ukrudtsbekæmpelsen bør gøre det muligt at forbedre beskyttelsen af jorden på vindyrkningarealerne og bevare dens naturlige egenskaber (frugtbarhed, biodiversitet og biologisk rensning), hvilket bidrager til vinenes kvalitet og autenticitet og styrker begrebet »terroir«, dvs. vindyrkningsområdets identitet.

Enhedsdokumentet berøres ikke af denne ændring.

5. Forbud mod vinhøst

I kapitel I, afsnit VII, nr. 1, udgår sætningen »Startdatoen for vinhøsten er fastsat i henhold til bestemmelserne i artikel D. 645-6 i den franske lov om landbrug og havfiskeri (code rural et de la pêche maritime).«

I dag er det ikke længere nødvendigt at fastsætte en startdato for vinhøsten, eftersom vinavlerne nu råder over en bred vifte af redskaber, der giver dem mulighed for at vurdere druernes modning så nøjagtigt som muligt. Hver vinavler råder over et vist antal anordninger og udstyr, både individuelt og i fællesskab, som gør det muligt præcist at bestemme den optimale dato for høstens start på hver parcel i henhold til produktionsmålene.

Enhedsdokumentet berøres ikke af denne ændring.

6. Sukkerindhold

I kapitel 1, afsnit IX, nr. 1, litra b), tilføjes ordene »for vinene efter gæring« efter glukose + fruktose.

Denne ændring foretages for at undgå enhver forveksling med sukkerindholdet inden gæring. Det er således vigtigt at præcisere, at dette indhold skal kontrolleres efter gæring.

Enhedsdokumentet berøres ikke af denne ændring.

7. Gæringskapacitet

I kapitel 1, afsnit IX, punkt 1, litra d), erstattes sætningen: »Enhver vinavler skal råde over en gæringskapacitet til vinfremstilling, som er mindst 1,4 gange så stor som bedriftens gennemsnitlige udbytte i de seneste fem år« med sætningen: »Enhver vinavler skal råde over en gæringskapacitet til vinfremstilling, som er mindst 1,4 gange så stor som bedriftens gennemsnitlige vinfremstillingsmængde i de seneste fem år.«

I varespecifikationen blev der ikke henvist til en mængde (udtrykt i hl eller m3), men til et udbytte, dvs. til et høstudbytte divideret med produktionsarealet (f.eks. udtrykt i hl/ha). Den foreslåede ændring gør det muligt at rette op på denne inkonsekvens med hensyn til mængderne uden at ændre noget indholdsmæssigt (minimumsmængden er stadig fastsat til 1,4 gange bedriftens gennemsnitlige vinfremstillingsmængde i de tidligere høstår).

Enhedsdokumentet berøres ikke af denne ændring.

8. Cirkulation af vin

Kapitel 1, punkt IX, nr. 5, litra b), vedrørende datoen for cirkulation af vin mellem godkendte oplagshavere udgår.

Enhedsdokumentet berøres ikke af denne ændring.

9. Tilknytning til det geografiske område

Punktet om tilknytning er revideret for at ajourføre antallet af berørte kommuner (f.eks. 24 i stedet for 43 i departementet Maine-et-Loire).

Som følge heraf ændres punkt 6 i enhedsdokumentet om tilknytning.

10. Overgangsbestemmelser

Følgende tilføjes i kapitel 1, afsnit XI: »Bestemmelserne om pligten til et kontrolleret spontant eller sået plantedække mellem rækkerne eller – såfremt der ikke forefindes et sådant plantedække – vinavlerens pligt til at foretage jordbearbejdning eller anvende biologiske bekæmpelsesmidler for at sikre kontrollen med den spontane vegetation gælder ikke for vindyrkningsparceller, som er eksisterende på datoen for nærværende varespecifikations godkendelse, og hvor afstanden mellem rækkerne er højst 1,70 m.«

Overgangsbestemmelsen gør det muligt at friholde de eksisterende vindyrkningsarealer, hvis aktuelle drift ikke er tilpasset til landbrugsmiljøbestemmelserne. På vindyrkningsarealer med stor tæthed, hvor afstanden mellem rækkerne er højst 1,70 m, kan opretholdelsen af en permanent græsbevoksning eller udførelsen af jordbearbejdning nemlig give nogle tekniske problemer (med hensyn til mekanisering, udstyr eller redskaber). Ved lave vinstokke øger græsbevoksningen også risikoen for forårsfrost. Desuden medfører et plantedække, at jo større beplantningstætheden er, desto mere intens bliver konkurrencen om vandforsyningen til vinstokkene. Til gengæld skal de vinstokke, der plantes efter varespecifikationens godkendelse, være i overensstemmelse med de indførte landbrugsmiljøbestemmelser, uanset deres tæthed og afstanden mellem rækkerne.

Enhedsdokumentet berøres ikke af denne ændring.

11. Registerføring

I kapitel 2, afsnit II, punkt 3, erstattes ordet »potentiel« med »naturlig«.

I overensstemmelse med ordlyden i alle varespecifikationer for området Anjou Saumur erstattes udtrykkene »potentielt alkoholindhold« og »grad« med formuleringen »naturligt alkoholindhold i volumen«. Disse ændringer forbedrer varespecifikationernes læsbarhed. Harmoniseringen af bestemmelserne om registerføring tager sigte på at lette udarbejdelsen af inspektionsplanen og kontrollen med disse registre.

Enhedsdokumentet berøres ikke af denne ændring.

12. Vigtigste punkter, der skal kontrolleres

Kapitel 3 er revideret for at sikre en konsekvent ordlyd i de vigtigste punkter, der skal kontrolleres, i varespecifikationerne for Anjou Saumur-området.

Enhedsdokumentet berøres ikke af denne ændring.

ENHEDSDOKUMENT

1. Betegnelse

Anjou Villages

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Vinene er stille rødvine, hvis vigtigste analytiske egenskaber er som følger:

Vinene skal have et naturligt alkoholindhold i volumen på mindst 11 %.

Efter gæringen har vinene et indhold af gæringsdygtigt sukker (glukose + fruktose) på højst 3 gram pr. liter.

Det er obligatorisk, at den malolaktiske gæring er afsluttet. Vine, der er klar til at blive markedsført i bulk eller i aftappet tilstand, har et æblesyreindhold på højst 0,4 gram pr. liter.

Efter berigelsen må vinene ikke have et totalt alkoholindhold i volumen, som overstiger 12,5 %.

Indholdet af flygtig syre, det totale syreindhold og det totale indhold af svovldioxid svarer til det, der er fastsat i EU-lovgivningen.

Vinene lagres som minimum indtil 15. juni i året efter høståret.

Vinene har almindeligvis en dyb og konstant rubinrød farve. I vinens duft indgår ofte fine noter af røde frugter og blomster (såsom iris og violer), der udvikler sig til mere komplekse aromaer, blandinger af sorte frugter og krydrede aromaer, aromaer af vildt eller underskov. I munden er den fyldig og kødfuld, og den bevarer samtidig sin aromarigdom. Tanninerne, der er meget fremtrædende, er bløde, og finalen er vedvarende. Det er en generøs vin, som bør gemmes i nogle år, inden den nydes.

GENERELLE ANALYTISKE KARAKTERISTIKA Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

5. Vinfremstillingspraksis

a. Væsentlige ønologiske fremgangsmåder

Beplantningstæthed – afstand

Dyrkningspraksis

Beplantningstætheden på vinmarkerne er mindst 4 000 vinstokke pr. ha. På disse vinmarker må afstanden mellem rækkerne ikke overstige 2,50 m, og afstanden mellem vinstokkene i en planterække må ikke være under 1 m. For vindyrkningsparceller med en beplantningstæthed på under 4 000 vinstokke pr. ha, men på 3 300 vinstokke pr. ha eller derover, er det ved høsten muligt at anvende den kontrollerede oprindelsesbetegnelse, under forudsætning af at nærværende varespecifikations bestemmelser om espalieropbinding og bladhøjde er overholdt. På disse vindyrkningsparceller må afstanden mellem rækkerne ikke overstige 3 m, og afstanden mellem vinstokkene i en planterække må ikke være under 1 m.

Regler for beskæring og espalieropbinding af vinstokkene

Dyrkningspraksis

Vinstokkene beskæres med blandet beskæring senest den 30. april. Der må maksimalt være 14 skud pr. vinstok og højst otte skud på den lange stamme.

Højden af de espalieropbundne blade skal mindst være 0,6 gange afstanden mellem rækkerne. Højden af de espalieropbundne blade måles mellem bladenes nedre grænse, som er fastsat til mindst 0,40 m over jorden, og beskæringens øverste grænse, som er fastsat til mindst 0,20 m over den øverste tråd i espalieropbindingen.

For vindyrkningsparceller med en beplantningstæthed på under 4 000 vinstokke pr. ha, men på 3 300 vinstokke pr. ha eller derover, gælder endvidere følgende regler for espalieropbinding: espalierpælenes minimumshøjde over jorden skal være mindst 1,90 m, espalieropbindingen skal omfatte fire trådniveauer, den øverste tråds minimumshøjde skal være 1,85 m over jorden.

Vanding

Dyrkningspraksis

Vanding er ikke tilladt.

Specifik ønologisk fremgangsmåde

Anvendelse af subtraktive berigelsesteknikker er tilladt, og den maksimale delvise koncentration i forhold til de anvendte mængder er fastsat til 10 %. Anvendelse af træflis er ikke tilladt. Efter berigelsen må vinene ikke have et totalt alkoholindhold i volumen, som overstiger 12,5 %.

Ud over ovennævnte bestemmelser skal de ønologiske fremgangsmåder, som anvendes ved fremstillingen af disse vine, opfylde bestemmelserne i EU-lovgivningen og den franske landbrugs- og fiskerilov (»code rural et de la pêche maritime«).

b. Maksimumudbytte

60 hektoliter pr. hektar

6. Afgrænset geografisk område

Alle etaper af produktionen finder sted i det geografiske område, hvis perimeter omfatter følgende kommuners område efter den officielle geokode fra 2018:

— Departementet Deux-Sèvres: Bouillé-Loretz og Val en Vignes (tidligere områder i de delegerede kommuner Bouillé-Saint-Paul og Cersay)

— Departementet Maine-et-Loire: Aubigné-sur-Layon, Beaulieu-sur-Layon, Bellevigne-en-Layon (tidligere områder i de delegerede kommuner Champ-sur-Layon, Faveraye-Mâchelles, Faye-d’Anjou, Rablay-sur-Layon og Thouarcé), Blaison-Saint-Sulpice (tidligere område i den delegerede kommune Blaison-Gohier), Bouchemaine, Brissac Loire Aubance (tidligere områder i de delegerede kommuner Charcé-Saint-Ellier-sur-Aubance og Coutures), Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (tidligere områder i de delegerede kommuner Chanzeaux, La Jumellière og Valanjou), Cléré-sur-Layon, Doué-en-Anjou (tidligere områder i de delegerede kommuner Brigné, Concourson-sur-Layon, Saint-Georges-sur-Layon og Les Verchers-sur-Layon), Ingrandes-Le Fresne sur Loire (tidligere område i den delegerede kommune Ingrandes), Lys-Haut-Layon (tidligere områder i de delegerede kommuner La Fosse-de-Tigné, Nueil-sur-Layon, Tancoigné, Tigné og Trémont), Mauges-sur-Loire (tidligere områder i de delegerede kommuner Mesnil-en-Vallée, Montjean-sur-Loire og La Pommeraye), Passavant-sur-Layon, La Possonnière, Rochefort-sur-Loire, Saint-Georges-sur-Loire, Saint-Germain-des-Prés, Savennières, Terranjou (tidligere områder i de delegerede kommuner Chavagnes, Martigné-Briand og Notre-Dame-d’Allençon), Tuffalun (den tidligere delegerede kommune Ambillou-Château) og Val-du-Layon (tidligere områder i de delegerede kommuner Saint-Aubin-de-Luigné og Saint-Lambert-du-Lattay).

Det kortmateriale, der viser det geografiske område, kan ses på webstedet for Institut national de l’origine et de la qualité.

7. Primære druesorter

Cabernet Sauvignon N

Cabernet franc N

8. Tilknytning til det geografiske område

1. Oplysninger om det geografiske område

a) Beskrivelse af de naturgivne faktorer, der bidrager til tilknytningen

Det geografiske område er beliggende i hjertet af den vestlige del af det geografiske område for den kontrollerede oprindelsesbetegnelse »Anjou«, hovedsagelig på den prækambriske og palæozoiske sokkel, der er forbundet med det armorikanske bjergmassiv, som meget lokalt er dækket af grusformationer eller formationer fra Cenoman, navnlig østersmergel, ved den østlige grænse. I 2018 omfatter det de geografiske områder for de kontrollerede oprindelsesbetegnelser »Anjou-Coteaux de la Loire«, »Coteaux du Layon« og »Savennières« samt nogle få tilstødende kommuner. Det dækker et afgrænset område, der er udvalgt på grund af det naturlige miljøs egnethed til fremstilling af gemmeegnede rødvine. Det omfatter således området i 24 kommuner i departementet Maine-et-Loire og to kommuner i departementet Deux-Sèvres sydøst og syd for byen Angers. Landskaberne er kendetegnet ved en lang række små skråninger med forskellig eksponering, hvis højde varierer mellem 50 m og 90 m.

Det afgrænsede parcelområde, hvor druerne høstes, består fortrinsvis af parceller med en god eksponering og brun jord, der er dannet på skifer, brun ler- og grusjord eller – meget lokalt – brun jord, der er dannet på østersmergel. Denne jord er oftest ikke så dyb, har en god vandforsyning uden tegn på hydromorfi og er kendetegnet ved små vandreserver. Den har gode varmeegenskaber og sikrer en tidlig modning. I den vestlige del af det geografiske område er der stedvise årer dannet af sure lavaformationer (rhyolit) eller basiske lavaformationer (spilit), der har givet en meget stenet jord.

Det geografiske område har et tempereret kystklima med forholdsvist små temperaturudsving, dels i betragtning af Atlanterhavets relative nærhed og dels i betragtning af Loireflodens og dens bifloders varmeregulerende rolle samt vindyrkningsarealets beliggenhed på skråningerne. Bjergreliefferne, som vender mod nordvest/sydøst, spiller en beskyttende rolle i forhold til den ofte fugtmættede vestenvind. Det geografiske område får således mindre nedbør og nyder godt af føneffekten. Takket være de højere bjergrelieffer i området omkring Cholet og Maugesbjergene ligger det i læ for fugten fra havet. Den årlige nedbørsmængde er 585 mm, mens den er næsten 800 mm i området omkring Cholet.

b) Beskrivelse af de menneskelige faktorer, der bidrager til tilknytningen

Vinmarkernes eksistens i Anjou har været kendt siden det første århundrede e.Kr., og dette har været kontinuerligt. Vinplanterne har gunstige forhold i dette område, sådan som disse linjer fra et af Apollonios’ digte vidner om: »Ikke langt fra Bretagne ligger der en by på en klippe, som er rig på Ceres’ og Bacchus’ glæder, og som har fået sit navn Andégave (Angers) fra et græsk navn.« Selv om vinmarkerne ved Angers udvikler sig i hele middelalderen og bliver etableret i forbindelse med klostrene ved Loireflodens bredder og omkring Angers, opnår de først og fremmest deres omdømme fra det 12. og 13. århundrede. Indflydelsen fra kongeriget under Henrik II og Eleanor af Aquitanien gjorde det muligt for vin fra Anjou at nå ud til de fineste borde.

Produktionen steg betydeligt fra det 16. århundrede takket være de hollandske varemæglere, der var på udkig efter vine til deres land og deres kolonier. Hollænderne købte stort ind af vinen, og i det 18. århundrede var handelen så blomstrende, at floden Layon, som løber igennem det geografiske område, blev kanaliseret for at lette transporten.

»Anjou« får hovedsagelig sit omdømme fra fremstillingen af hvidvine af druesorten Chenin B. Udviklingen af vinmarker med druesorten Cabernet Franc N eller »Bretagneplanten« (hvis navn skyldes, at den ankom med skib via Loires flodmunding, som på dette tidspunkt lå i regionen Bretagne) og lidt senere med druesorten Cabernet Sauvignon N tog dog fart efter phylloxera-krisen i 1865.

I begyndelsen af det 20. århundrede er vinproduktionen hovedsagelig rettet mod fremstilling af »rouget«, som er den lokale betegnelse for en let vin, der indtages på caféer, hvilket udgør den første etape af Anjouvinmarkernes omdannelse til en stor produktion af rosévine. Den anden etape af denne omdannelse bygger på de erfaringer, som producenterne har opnået med driften af disse vinmarker. Observation og analyse af det bedste match mellem druesorten og dens beplantningssteder, vurdering af høstpotentialet og beherskelse af vinfremstillingsteknikkerne førte til rødvinsproduktionens udvikling fra 1960’erne.

Vinavlerne i regionen blev dog klar over, at de stod med et område og en knowhow, der bedre kunne sætte sit præg på originaliteten af deres rødvinsproduktion. Den kontrollerede oprindelsesbetegnelse »Anjou Villages« blev således anerkendt den 14. november 1991. I 2010 blev vinen fremstillet i 130 private vinkældre og to vinkooperativer.

2 Oplysninger om produkternes kvalitet og egenskaber

Vinene har almindeligvis en dyb og konstant rubinrød farve. Vinens næse har ofte fine noter af røde frugter og blomster (såsom iris og violer), der udvikler sig til mere komplekse aromaer, blandinger af sorte frugter og krydrede aromaer, aromaer af vildt eller underskov.

I munden er den fyldig og kødfuld, og den bevarer samtidig sin aromarigdom. Tanninerne, der i høj grad er til stede, er bløde, og finalen er vedvarende. Det er en generøs vin, som bør gemmes i nogle år, inden den nydes.

3 Årsagssammenhæng

Med kombinationen af overfladejord, som er genstand for en nøjagtig parcelafgrænsning i tråd med praksis, og en topografi, der muliggør en fremragende eksponering og fremmer en regelmæssig vandforsyning, var det muligt for druesorterne Cabernet Franc N og Cabernet Sauvignon N at udfolde hele deres fuldkommenhed og originalitet. Disse vindyrkningsforhold kræver en optimal håndtering af planten og dens produktionspotentiale, hvilket afspejles i vinmarkernes drift og de strenge regler for beskæring.

Vinavlernes observation og analyse af deres vinstokkes adfærd gør det muligt for dem at bestemme vindyrkningsarealernes korrekte beliggenhed under hensyntagen til de to druesorters egnethed i forhold til de muligheder, som brun jord dannet på skifer og ler- og kalkholdig jord fra Cenoman giver. Med udgangspunkt i en specifik parcelafgrænsning, hvor vinstokkenes beskæringsteknikker og dyrkningsmetoder tilpasses bedst muligt, hvor druernes høstes med den optimale modenhed, og hvor der foretages tekniske forbedringer af kontrollen med temperaturer og udblødningens varighed, har producenterne indført strenge produktionsregler for fremstillingen af en struktureret rødvin. Vinavlernes knowhow sikrer, at der høstes druer med et sukkerindhold på mindst 189 gram pr. liter og en optimal fenolisk modenhed.

Gennem generationer har vinavlerne fået det bedste ud af druerne ved at tilpasse deres vinfremstillingsteknikker. Det blev hurtigt nødvendigt med en lagringsperiode i tanke efter gæringen for at opnå en vin med komplekse aromaer og ikke mindst for at gøre tanninerne fyldige og silkebløde. For at nå disse mål er der i varespecifikationen fastsat en minimumslagringsperiode indtil den 15. juni efter høståret.

Den kontrollerede oprindelsesbetegnelse »Anjou Villages« er en af perlerne blandt vinene fra regionen Anjou.

9. Andre vigtige betingelser (aftapning, mærkning og andre krav)

Område i umiddelbar nærhed

Retsgrundlag:

EU-lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende fremstilling, forarbejdning og lagring af vin, består af følgende kommuners område efter den officielle geokode fra 2018:

— Departementet Deux-Sèvres: Argenton-l’Église, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars og Tourtenay

— Departementet Indre-et-Loire: Saint-Nicolas-de-Bourgueil

— Departementet Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (tidligere område i den delegerede kommune Anetz) og Vallet

— Departementet Maine-et-Loire: Allonnes, Angers, Antoigné, Artannes-sur-Thouet, Blaison-Saint-Sulpice (tidligere område i den delegerede kommune Saint-Sulpice), Brain-sur-Allonnes, Brézé, Brissac Loire Aubance (tidligere områder i de delegerede kommuner Alleuds, Brissac-Quincé, Chemellier, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital og Vauchrétien), Brossay, Cernusson, Chacé, Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (tidligere områder i de delegerede kommuner Doué-la-Fontaine, Forges, Meigné og Montfort), Épieds, Fontevraud-l’Abbaye, Les Garennes sur Loire (tidligere områder i de delegerede kommuner Juigné-sur-Loire og Saint-Jean-des-Mauvrets), Gennes-Val-de-Loire (tidligere områder i de delegerede kommuner Chênehutte-Trêves-Cunault, Gennes, Grézillé, Saint-Georges-des-Sept-Voies og Le Thoureil), Huillé, Jarzé Villages (tidligere område i den delegerede kommune Lué-en-Baugeois), Louresse-Rochemenier, Lys-Haut-Layon (tidligere områder i de delegerede kommuner Cerqueux-sous-Passavant og Vihiers), Mauges-sur-Loire (tidligere områder i de delegerede kommuner La Chapelle-Saint-Florent, Le Marillais, Saint-Florent-le-Vieil, Saint-Laurent-de-la-Plaine og Saint-Laurent-du-Mottay), Mazé-Milon (tidligere område i den delegerede kommune Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d’Anjou (tidligere områder i de delegerede kommuner Bouzillé, Champtoceaux, Drain, Landemont, Liré, Saint-Laurent-des-Autels og La Varenne), Parnay, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Soucelles, Soulaines-sur-Aubance, Souzay-Champigny, Tuffalun (tidligere områder i de delegerede kommuner Louerre og Noyant-la-Plaine), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (tidligere områder i de delegerede kommuner Pellouailles-les-Vignes og Saint-Sylvain-d’Anjou) og Villevêque

— Departementet Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay og Les Trois-Moutiers.

Mærkning

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Alle valgfrie angivelser anføres på etiketterne med skrifttyper, der hverken i højde eller bredde er mere end dobbelt så store som de skrifttyper, som navnet på den kontrollerede oprindelsesbetegnelse angives med.

Navnet på den kontrollerede oprindelsesbetegnelse kan suppleres med den geografiske betegnelse »Val de Loire« i henhold til de i varespecifikationen fastsatte bestemmelser.

De skrifttyper, der anvendes for den geografiske betegnelse »Val de Loire«, må hverken i højde eller bredde være større end to tredjedele af de skrifttyper, som navnet på den kontrollerede oprindelsesbetegnelse angives med.

På etiketten for vine med den kontrollerede oprindelsesbetegnelse er det tilladt at angive navnet på en mindre geografisk enhed, under forudsætning af at det drejer sig om en navngiven matrikelregistret lokalitet, og at navnet fremgår af høstanmeldelsen. Den navngivne matrikelregistrerede lokalitet skal være trykt med skrifttyper, der hverken i højde eller bredde er større end halvdelen af de skrifttegn, som navnet på den kontrollerede oprindelsesbetegnelse angives med.

Link til varespecifikationen

https://info.agriculture.gouv.fr/gedei/site/bo-agri/document_administratif-b0f4fba4-e95f-4bf8-8e49-5b054d5d3e71

(1) EFT L 9 af 11.1.2019, s. 2.